open-index/open-wikipedia-markdown huggingface dataset:
பம்பாய் கலவை

**பாம்பே கலவை (பாம்பே மிக்சர்)**(*Bombay mix*) என்பது ஒரு இந்தியச் சிற்றுண்டி கலவையாகும். இது வடமாநிலங்களில் *நம்கீன்* என அறியப்படுகிறது. இச்சிற்றுண்டி வறுத்த பருப்பு, கடலை, கடலைப்பருப்பு, கடலை மாவு கந்தியா, மக்காச்சோளம், எண்ணெய், அரிசி பொரி, வறுத்த வெங்காயம் மற்றும் கறிவேப்பிலை போன்ற காரமான உலர்ந்த பொருட்களின் மாறுபட்ட கலவையைக் கொண்டுள்ளது. இவை அனைத்தும் உப்பு மற்றும் கொத்தமல்லி மற்றும் கடுகு விதைகளை உள்ளடக்கிய மசாலா கலவையுடன் சுவைக்கப்படுகிறது.

## வகைகள்
பல்வேறு பகுதிகளில் இது அப்பகுதிக்கேற்ப தனிச்சுவையுடன் தயாரிக்கப்படுகிறது.

* மலேசியா மற்றும் சிங்கப்பூரில் இது *கசாங் புடிஹ்* என்று அழைக்கப்படுகிறது. உள்ளூர் இந்தியச் சமூகத்தின் உறுப்பினர்கள் பொதுவாகத் தென்னிந்தியாவில் செய்வது போல் "கலவை" என்று குறிப்பிடுகின்றனர். இது சாலையோர வியாபாரிகள் மற்றும் கடைகள் மற்றும் உணவகங்களில் கிடைக்கும். சிங்கப்பூர் சந்தைகளில் பாம்பே கலவையை *[[முறுக்கு]]* என்று குறிப்பிடுகிறது. இது முற்றிலும் வேறுபட்ட தயாரிப்பு ஆகும்.
* தமிழ்நாடு மற்றும் கேரளா போன்ற தென்மாநிலங்களிலும், இலங்கையின் வடக்கிலும், இது வெறும் "கலவை" என்று அழைக்கப்படுகிறது. மேலும் இது கிட்டத்தட்ட அனைத்து இனிப்பு கடைகள் மற்றும் அடுமனைகளில் கிடைக்கிறது. பொதுவாக இதில் வறுத்த வேர்க்கடலை, *தேன்குழல்*, *கார பூந்தி*,  வறுத்த *[[பருப்பு|சனா பருப்பு]]*, *காரசேவ்*, சிறு துண்டுகளாக உடைக்கப்பட்ட *[[முறுக்கு]]*, *[[பக்கோரா|பக்கோடா]]* மற்றும் *ஓமப் பொடி* கலந்து தயாரிக்கப்படுகிறது.

## மேலும் பார்க்கவும்

* *[[பேல் பூரி|பேல்புரி]]*
* *[[பிகானேரி புஜியா]]*

## மேற்கோள்கள்

பகுப்பு:மும்பை பண்பாடு
பகுப்பு:இந்திய நொறுக்குத்தீனி வகைகள்
பகுப்பு:இந்திய உணவுகள்
ஹாடி ராணி

**ஹாடி ராணி** என்பவர் ராஜஸ்தானைச் சேர்ந்த பெண் ஆவார்.  ஹடா சௌஹான் ராஜ்புத்தின் மகளான அவர், மேவாரில் உள்ள சலும்பரைச் சேர்ந்த சுண்டாவத் தலைவரான ரத்தன் சிங்கை மணந்தார், அவர் தனது கணவரை போருக்குச் செல்லத் தூண்டுவதற்காக  தன்னையே  தியாகம் செய்தார். 

புராண கதைகளின் படி, மேவாரின் முதலாம் ராஜ் சிங் (1653-1680) அரசாட்சியின் போது அஜ்மீர் சுபாவின் முகலாய ஆளுநருக்கு எதிரான கிளர்ச்சியில் சேர ரத்தன் சிங்கை அவரது தளபதி அழைத்தபோது தான் சில நாட்களுக்கு முன்பு திருமணம் செய்து கொண்டதாகவும் மேலும்  தனது மனைவி ஹாடி ராணியிடம் போர்க்களத்திற்கு  செல்லும் முன் அவள் நினைவாக சில நினைவுப் பரிசுகளைக் கேட்டு பின்னர் வருமாறு சொல்லியுள்ளார். மேவாருக்கான தன் கடமையைச் செய்வதற்கு தனது கணவருக்கு தானே தடையாக இருக்கிறோம் என்று எண்ணிய ஹாடி ராணி தனது தலையை தானே வெட்டி ஒரு தட்டில் வைக்கச்சொல்லி  ஒரு வேலைக்காரனிடம் அதை ஒரு துணியால் மூடி தன் கணவரிடம் கொடுக்க சொன்னாள். நினைவு பரிசாக அவள் தலையே இருப்பதைக் கண்டு பெரும் அதிர்ச்சிக்கும், இழப்பிற்கும் ஆளான போதிலும் அவள் மீது பெருமிதம் கொண்ட ரத்தன் சிங் தனது கழுத்தில் நினைவுச் சின்னமாக அவளது தலைமுடியால் கட்டிக்கொண்டார். அவர்களின் கிளர்ச்சி முடிவுக்கு வந்ததும், மனைவி இல்லாமல் வாழும் ஆசையை இழந்து மண்டியிட்டு தனது கழுத்தை அறுத்துக் கொண்டார்..

## மரபு
இன்றும், ராஜஸ்தானில் உள்ள மக்கள் அவளை வணங்குகிறார்கள் மற்றும் நாட்டுப்புற பாடகர்கள் அவரது வீரம்,  தைரியம் பற்றி பல்வேறு பாடல்கள் மூலமாக மக்களுக்கு அவளது கதையைச் சொல்லி வருகிறார்கள். அவர் ராஜஸ்தானில் சொல்லப்படும் பல்வேறு போரைப்பற்றிய கதைகள், கவிதைகள் மற்றும் பாடல்களுக்கு மிகுந்த உத்வேகம் அளித்தவர் ஆவார். மேலும்  அவரது கதை ராஜஸ்தானின் பள்ளி பாடத்திட்டத்தின் ஒரு பகுதியாக மாணவர்களுக்கு சொல்லி கொடுக்கப்படுகிறது. இந்தியாவின் ராஜஸ்தான் மாநிலத்தின் டோங்க் மாவட்டத்தில் உள்ள தோடரைசிங் நகரில் அமைந்துள்ள ஒரு படிக்கட்டுக் கிணறு அவரது பெயரிலேயே  என்று அழைக்கப்படுகிறது.  இது கிபி 17 ஆம் நூற்றாண்டில் கட்டப்பட்டதாக நம்பப்படுகிறது.  ராஜஸ்தான் காவல்துறை 'ஹாடி ராணி மகிளா படையணி' என்ற பெயரில் ஒரு பெண்கள் படையணியையும் உருவாக்கியுள்ளது  

## மேற்கோள்கள்

பகுப்பு:ராஜஸ்தான் நபர்கள்
பகுப்பு:இறந்த ஆண்டு குறிப்பிடப்படவில்லை
பீபி தலேர் கவுர்

**பீபி தலேர் கவுர்** (*Bibi Dalair Kaur*) என்பவர் பதினேழாம் நூற்றாண்டைச் சேர்ந்த சீக்கியப் பெண்மணி ஆவார். இவர் முகலாயர்களுக்கு எதிராக 100 பெண் சீக்கியர்களைத் திரட்டினார். அனந்தபூரைக் காக்க கவுர், முகலாயருக்கு எதிரான போரில் கொல்லப்பட்டார். இவர் சீக்கியர்களிடையே ஒரு தியாகியாகக் கருதப்படுகிறார்.

முகலாயப் பேரரசினைச் சேர்ந்த வாஜிர் கான் மற்றும் சிர்ஹிந்த் ஆகியோருடன் நடந்த போரின் போது கவுர் வெற்றி பெற்றார். சீக்கியர்களுக்கான புனித யாத்திரைத் தலமான பதேகர் சாகிப்பில் இப்போர் நடந்தது.

வாஜிர் கானும் அவரது இராணுவமும் சிர்ஹிந்த் கோட்டையின் சுவர்களை உடைத்து பீபி தலேர் கவுர் மற்றும் இவரது 100 ஆயுதமேந்திய பெண் வீரர்களை எதிர்கொண்டனர். வாஜிர் கான் இவர்களைக் கேலி செய்து நோக்கி, “கோழைகளே, நீங்கள் பெண்களுக்குப் பயப்படுகிறீர்களா? இவர்கள் உங்களுக்குப் பரிசுகள், இவர்களைப் பிடித்து, உங்கள் வேட்டையின் வெகுமதிகளுடன் நீங்கள் விரும்பியதைச் செய்யுங்கள்” என்று ஆணவத்தில் உரைத்தான்.

இதற்குப் பதிலளித்த பீபி தலேர் கவுர், “நாங்கள் வேட்டையாடுபவர்கள், வேட்டையாடப்பட்டவர்கள் அல்ல. நீங்களே இதனை அறிவீர்கள்!” என்றார். ஆனால் கானின் வீரர்கள் முன்னேறினர். இந்தச் சண்டையில் கவுரும், கவுரின் படை வீராங்கனைகளும் பலரைக் கொன்று வெற்றி பெற்றனர். எஞ்சியவர்களைச் சண்டையிலிருந்து பின்வாங்கச் செய்தனர்.

துரதிர்ஷ்டவசமாக, கவுரும் அவரது போர்வீரர்களும் இறுதியில் பீரங்கித் தாக்குதலில் கொல்லப்பட்டனர்.

## மேற்கோள்கள்

## வெளி இணைப்புகள்
* Allaboutsikhs.com இலிருந்து "Bibi Dalair Kaur", URL அணுகப்பட்டது 12/01/06
பகுப்பு:பஞ்சாப் நபர்கள்
பரத லீலை

**பரத லீலை** (*Bharata Lila*) என்பது ஒடிசாவின் கஞ்சாம் மாவட்டத்தின் நாடகக்கொட்டகைகளில் நிகழ்த்தப்படும் நிகழ்த்து கலை வடிவமாகும். கதை மகாபாரதத்தின் கதாபாத்திரங்களை அடிப்படையாகக் கொண்டது. எனவே இதற்கு பரத லீலை எனப் பெயர். அர்ச்சுனனின் காவலாளியான *துவாரியின்* முக்கியத்துவத்தின் காரணமாக, இது *துவாரி நாடகம்* அல்லது *துவாரி லல்லா* என்றும் அழைக்கப்படுகிறது.  அர்ச்சுனன் & சுபத்திரையின் காதலே கதையின் மையப் புள்ளி எனவே இது *சுபத்ராகரணம்* என்றும் அழைக்கப்படுகிறது. கஞ்சாம் தவிர, மேற்கு ஒடிசாவின் சில பகுதிகளிலும் இது நிகழ்த்தப்படுகிறது. பாரம்பரிய கதைக்களத்திற்குள் நகைச்சுவையை திறம்பட பயன்படுத்தியதற்காக இந்த நாடகம் அறியப்படுகிறது.  21 ஆம் நூற்றாண்டில் பரத லீலையின் வழக்கமான நிகழ்ச்சி சுமார் 10-12 மணி நேரம் நீடிக்கும். கடந்த நூற்றாண்டில் நிகழ்ச்சிகள் தொடர்ச்சியாக இரண்டு நாட்கள் நீடிக்கும். *பாடி* என்பது ஒடிசாவின் பாரம்பரிய கலைகளில் ஒரு முறையாகும், அங்கு எதிரிகள் ஒருவருக்கொருவர் போட்டியிடுகிறார்கள். நகர்ப்புற அமைப்புகளில், நேரமின்மை காரணமாக பரத லீலை நிகழ்ச்சிகள் வழக்கமாக 2-3 மணிநேரங்களுக்கு சுருக்கப்படுகின்றன.  

## வடிவம்
கதைக்களம் கவிஞர் தீனபந்து தாசர் எழுதிய ஒடியா கவிதையை அடிப்படையாகக் கொண்டது, பெரும்பாலும் ஒடிசி இசையின் சந்த வடிவத்தில். நாடகத்தின் தீனபந்துவின் பதிப்பு 19 ஆம் நூற்றாண்டில் எழுதப்பட்டாலும், நாடகத்தின் பழைய வடிவங்கள் அவருக்கு முன்பே வழக்கத்தில் இருந்தன. சரளா தாசரின் 15 ஆம் நூற்றாண்டு ஒடிய மகாபாரதம் மற்றும் உபேந்திர பாஞ்சாவின் அலங்காரமான காவியமான சுபத்ரா பரிணயத்தில் இந்த பொருள் விரிவாகக் கையாளப்பட்டுள்ளது. மகாபாரத அத்தியாயத்தின் இந்த மறுபரிசீலனைகளிலிருந்து தீனபந்துவின் கதை பெரிதும் பெறப்பட்டது. இடைக்கால ஒடியா இலக்கியம், கவிஞர்களான தினகிருஷ்ண தாசர், கவி சாம்ராட் உபேந்திர பாஞ்சா, கவிசுர்ஜ்ய பலதேவ ரதா, கோபாலகிருஷ்ண பட்டநாயகா ஆகியோரின் ஒடிசி பாடல்களும் பொருத்தமான சூழ்நிலைகளில் பயன்படுத்தப்படுகின்றன. பாரம்பரிய ஒடிசி இசையானது இடையிடையே நாட்டுப்புற இசையுடன் சுதந்திரமாக குறுக்கிடுகிறது. பரத லீலையின் கதாபாத்திரங்கள் அருச்சுனன், சுபத்திரை, மகாபாரதத்தில் வரும் சத்தியபாமா மற்றும் இதிகாசத்தில் இல்லாத ஒரு மையக் கதாபாத்திரமான *துவாரி*.  பரத லீலையின் குழுமமானது மர்தலா, கினி, ஜோதிநகரா, குடுகி மற்றும் ஆர்மோனியம் ஆகியவற்றைக் கொண்டுள்ளது.

## மேற்கோள்கள்

## வெளி இணைப்புகள்
*
பகுப்பு:ஒரியப் பண்பாடு
புவனேசுவரி மிசுரா

**புவனேசுவரி மிசுரா** (*Bhubaneswari Mishra*) (25 ஜனவரி 1950 - 19 பிப்ரவரி 2016) பாரம்பரிய ஒடிய இசைப்பாடகியும், பின்னணிப் பாடகியும் ஆவார். இவர் ஆதிகுரு சிங்காரி சியாம் சுந்தர் கர்ரின் சீடர் ஆவார். புரி நகரத்தின் பிரபலமான மருத்துவரும் கவிஞருமான ஜக்மோகன் மிசுராவை மணந்தார். இவரின் மகள் கஸ்தூரிகா மிசுராவும் பயிற்சி பெற்ற பாரம்பரிய பாடகி ஆவார்.

*கிருஷ்ண சுதாமா* படத்திற்காக *திக்கி மோரா நா* என்ற பாடலை பாடியதன் மூலம் தனது வாழ்க்கையைத் தொடங்கினார். *சகி கோபிநாத்* திரைப்படத்தில் *இடிகிலி மிதிகிலி*, *பெலாபூமி*யில் *ஜஹ்னா ரா சிந்துரா காரா*, மற்றும் *மா மங்களா*வில் *தயாமாயீ மஹாமாயீ மா மங்களா* உள்ளிட்ட பல பின்னணிப் பாடல்களை படங்களுக்கு வழங்கியுள்ளார்.

1979 மற்றும் 1980 ஆம் ஆண்டுகளில் முறையே *ஸ்ரீகிருஷ்ண ராசலீலா* மற்றும் *ஜெய் மா மங்களா* ஆகிய படங்களுக்காக ஒடிசா மாநில திரைப்பட விருது இவருக்கு வழங்கப்பட்டது.

மே 2018 இல் திறக்கப்பட்ட புவனேசுவர மாநில அருங்காட்சியகத்தின் புதிய திரைப்படக் காட்சியகத்தில், மற்ற குறிப்பிடத்தக்க பின்னணிப் பாடகர்களான பிரபுல்லா கர் மற்றும் சிக்கந்தர் ஆலம் ஆகியோருடன் மிசுராவின் புகைப்படம் காட்டப்பட்டுள்ளது.

## இறப்பு
இவர் 19 பிப்ரவரி 2016 அன்று புது தில்லியில் மாரடைப்பால் இறந்தார். ஒடிசாவின் முதலமைச்சர் நவீன் பட்நாய்க், இவரை "மிகவும் திறமையானவர்"  என்றும், இவரது மரணம் "இசை மற்றும் கலாச்சாரத் துறைக்கு பெரும் இழப்பு" என்றும் விவரித்தார்.

## சான்றுகள்

பகுப்பு:2016 இறப்புகள்
பகுப்பு:1950 பிறப்புகள்
பகுப்பு:இசைக் கலைஞர்கள்
அஜிதா சிறீவசுதவா

**அஜிதா சிறீவசுதவா** (*Ajita Srivastava*) என்பவர் இந்தியப் பாடகி, கல்வியாளர் மற்றும் சமூக சேவகர் ஆவார். இவர் உத்தரப்பிரதேசத்தின் மிர்சாபூர் மற்றும் அதைச் சுற்றியுள்ள பகுதிகளிலிருந்து பிரபலமான நாட்டுப்புற இசை வடிவமான கஜாரி நாட்டுப்புறப் பாடல்களைப் பிரபலப்படுத்துவதற்கும் விளம்பரப்படுத்துவதற்கும் நன்கு அறியப்படுகிறார். கலைத் துறையில் இவர் ஆற்றிய பங்களிப்பிற்காக இந்திய அரசால் 2022-ல் பத்மசிறீ விருது வழங்கப்பட்டது.

## வாழ்க்கையும் கல்வியும்
சிறீவசுதவா, உத்தரப்பிரதேச மாநிலம் வாரணாசியில் பிறந்தார். இவர் பிரயாக்ராஜில் உள்ள *பிரயாக் சங்கீத் சமிதியில்* தனது *சங்கீத் பிரபாகரை* முடித்துள்ளார்.  கோரக்பூர் பல்கலைக்கழகத்தில் இளங்கலை கல்வியியல் பட்டத்தினையும் பனாரசு இந்து பல்கலைக்கழகத்தில் முதுகலைப் பட்டத்தினையும் பெற்றார்.

பின்னர், சிறீவசுதவா மிர்சாபூரைச் சேர்ந்த பிரபல கவிஞரும், எழுத்தாளரும், வழக்கறிஞருமான ராஸ்பிஹாரி லாலை மணந்து மிர்சாபூரில் குடியேறினார். இவரது ஒரே குழந்தையான அனுராக் ஆனந்த் இந்திய வான்படையில் பணியாற்றுகிறார்.

## தொழில்
சிறீவசுதவா தனது பாடகர் தொழில் வாழ்க்கையை 1980-ல் அனைத்திந்திய வானொலி வாரணாசியில் தொடங்கினார். இவர் அனைத்திந்திய வானொலி, இலக்னோ தூர்தர்ஷன், சங்கீத நாடக அகாதமி உத்தரப்பிரதேசம், கலாச்சார உறவுகளுக்கான இந்தியக் குழுமம், வெளியுறவுத் துறை அமைச்சகம், வடக்கு மத்திய கலாச்சார மையம், பிரயாக்ராஜ், சுற்றுலா அமைச்சகம், கலாச்சார அமைச்சகம், தில்லி அரசு, இந்தியத் தரைப்படை மற்றும் *டி-சீரிஸ்*  உள்ளிட்ட பல்வேறு நிறுவனங்களுடன் தொடர்பு கொண்டு நிகழ்ச்சிகளை நடத்தியுள்ளார். உள்ளிட்டவை.

2017-ல், அவர் 40 வருட ஆசிரியர் பணிக்குப் பிறகு ஆர்ய கன்யா இடைக் கல்லூரியில் விரிவுரையாளராகப் பணி ஓய்வு பெற்றார். அப்போதிலிருந்து, கஜாரி மற்றும் பிற நாட்டுப்புற இசையைத் தேசிய மற்றும் பன்னாட்டு அளவில் பாதுகாக்கவும், மேம்படுத்தவும் மற்றும் பிரச்சாரம் செய்யவும் தனது நேரத்தை முழுமையாக அர்ப்பணித்துள்ளார்.

## விருதுகள்

* 2022 – பத்மசிறீ
* 2021 – விசுவ இந்தி ஷோத் சம்வர்தன் விருது
* 2021 – காஜலி கோகிலா விருது
* 2021 – யோக்யா சிக்ஷாயிகா ஏவம் கஜலி கயிகா விருது
* 2021, 2010 – சார்க் ஃஸ்வால் விருது
* 2021, 2020, 2019 - உத்தரப் பிரதேச அரசால் வழங்கப்பட்ட பெண் சக்தி விருது
* 2020 - காசி ஆனந்த் சம்மான்
* 2019 - அரித் உத்தரப் பிரதேசம், ஸ்வச் உத்தரப் பிரதேசம் விசிஸ்ட் சம்மான்
* 2019 – காஜலி காரியஷாலா முக்ய பிரஷிக்ஷிகா விருது
* 2017 – நமாமி ஜாக்ரிதி சம்மான்
* 2017 – உத்தரப் பிரதேச சங்கீத நாடக அகாதமி விருது
* 2011 – வைஷ்ய கௌரவ் சம்மான்
* 2008 – அமர் உஜாலாவின் நாரி சக்தி சம்மான்
* 1996 – காஜலி சாம்ராகி விருது

## மேற்கோள்கள்


## வெளி இணைப்புகள்
* யூடியூப்பில் (இந்தியில்) தூர்தர்சன் உத்தரபிரதேசத்துடன் சவன் மற்றும் கஜரி நேர்காணல்

பகுப்பு:Articles with hCards
பகுப்பு:CS1 Hindi-language sources (hi)
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
ஆக்கிரமிப்பு உயிரினம்

**ஆக்கிரமிப்பு உயிரினம்** அல்லது **அயல் உயிரினம்** (*invasive* or *alien species*) என்பது அறிமுகப்படுத்தப்பட்ட இனமாகும். இந்த அறிமுகப்படுத்தபட்ட இனத்தின் எண்ணிக்கை மிகுந்து அந்த புதிய சூழலுக்கு தீங்கு விளைவிப்பதாக மாறக்கூடிய வாய்ப்பு உள்ளது ஆகும்.  ஆக்கிரமிப்பு இனங்கள் புதிய வாழ்விடங்களையும், உயிரின மண்டலத்தையும் மோசமாக பாதிக்கின்றன. இதனால் சூழல் அல்லது பொருளாதார சேதம் உண்டாகிறது. உணவுச்சங்கிலியில் மனிதர்கள் செய்த மாற்றங்களினால், பூர்வீகச் சூழலுக்குத் தீங்கு ஏற்படும் பூர்வீக உயிரினங்களுக்கும் இந்தச் சொல் சிலசமயங்களில் பயன்படுத்தப்படுகிறது. எடுத்துக்காட்டாக, ஊதா கடல் முள்ளெலி ( *Strongylocentrotus purpuratus* ) அதன் இயற்கை வேட்டையாடியான கலிபோர்னியா கடற்கீரி அதிக அளவில் பிடிக்கப்பட்டதன் காரணமாக வடக்கு கலிபோர்னியா கடற்கரையில் கடற்பாசி காடுகள் அழிந்துவிட்டன.  20 ஆம் நூற்றாண்டிலிருந்து, ஆக்கிரமிப்பு இனங்கள் கடுமையான பொருளாதார, சமூக மற்றும் சுற்றுச்சூழல் அச்சுறுத்தலாக மாறியுள்ளன.

நீண்டகாலமாக நிலைத்துள்ள சுற்றுச்சூழல் அமைப்புகளின் மீது உயிரினங்கள் படையெடுப்பது என்பது ஒரு இயற்கையான நிகழ்வாகும். ஆனால் மனிதரால் அறிமுகப்படுத்தபட்ட இனங்களின் படையெடுப்பின் வீதம், அளவு, புவியியல் எல்லை போன்றவை பெரிதும் அதிகரித்துள்ளன. ஆயிரக்கணக்கான ஆண்டுகளாக, மனிதர்கள் தற்செயலாகவோ மற்றும் வேண்டுமென்றே உயிரினங்களை பரவவிடுபவர்களாக இருந்துள்ளனர். அவர்களின் தொடக்ககால இடம்பெயர்வுகளில் தொடங்கி, அப்போக்கு கண்டுபிடிப்புக் காலத்தில் முடுக்கம் பெற்று,  பன்னாட்டு வணிகத்த்தினால் மீண்டும் முடுக்கம் பெற்றன. ஆக்கிரமிப்பு தாவர இனங்களில் சீமைக் கருவேலம், ஆகாயத் தாமரை, உண்ணிச்செடி, பார்த்தீனியம் போன்றவை குறிப்பிடத்தக்க எடுத்துக்காட்டுகளாக உள்ளன. ஆக்கிரமிப்பு விலங்குகளுக்கு எடுத்துக்காட்டுகளாக ஆப்பிரிக்கன் கெளுத்தி, டேங் கிளானர், வீழ்ச்சி படைப்புழு ஆகியவை உள்ளன.  

## மேற்கோள்கள்

பகுப்பு:வாழிடம்
பருவா

**பருவா** (*Baruwa*) என்பது மத்திய நேபாளத்தின் பாக்மதி மண்டலத்தில் உள்ள சிந்துபால்சோக் மாவட்டத்தில் உள்ள ஒரு கிராமம் ஆகும். இங்கு 1991ஆம் ஆண்டு நேபாள மக்கள்தொகை கணக்கெடுப்பின் போது, 2455 மக்கள்தொகையைக் கொண்டிருந்தது. மேலும் இந்தக் கிராமத்தில் 558 வீடுகள் இருந்தன.

## மேற்கோள்கள்


பகுப்பு:நேபாள ஊர்கள்
புரூணை விரிகுடா

**புரூணை விரிகுடா** (ஆங்கிலம்: *Brunei Bay*; மலாய்: *Teluk Brunei*) என்பது போர்னியோ தீவில், மலேசியா, புரூணை ஆகிய இரு நாடுகளின் கடலோரப் பகுதியில்; புரூணையின் தலைநகரமான பண்டார் செரி பெகாவான் (*Bandar Seri Begawan*) நகருக்கு கிழக்கில் அமைந்துள்ள விரிகுடா ஆகும். 

புரூணையின் தனிமைப்படுத்தப்பட்ட தெம்புரோங் மாவட்டத்திற்கான (*Temburong District*) கடல் நுழைவாயில் ஆகும். இந்த மாவட்டம், புரூணையின் மற்ற பகுதிகளில் இருந்து வளைகுடாவைச் சுற்றியுள்ள மலேசியாவின் சரவாக் மாநிலத்தால் பிரிக்கப்பட்டு உள்ளது.

புரூணையின் முவாரா (*Muara*) மற்றும் தெம்புரோங் மாவட்டங்களை இணைக்கும் 30-கி.மீ. (19 மைல்) சாலை, 2018-இல் கட்டி முடிக்கப்பட்டது. இந்தச் சாலை புருணை விரிகுடாவைக் கடக்கிறது. புரூணை விரிகுடாவின் குறுக்கே செல்லும் பகுதி 14-கி.மீ. (8.7 மைல்) ஆகும்.

## சுற்றுச்சூழல்
புரூணை விரிகுடாவில் சுமார் 8,000 எக்டேர் அளவிற்கு அலை அலையான மணல்மேடுகள் (*Tidal Mudflats*), மணல்பரப்புகள், பவளப் பாறைகள், சதுப்புநிலங்கள் (*Mangroves*), கடற்கரை காடுகள் மற்றும் மணல்கல் தீவுகள் (*Sandstone Islets*) உள்ளன. 

பன்னாட்டு பறவை அமைப்பு (*BirdLife International*) இந்த விரிகுடாவை ஒரு முக்கியமான பறவைப் பகுதி என அடையாளம் கண்டுள்ளது. ஏனெனில் இந்த விரிகுடா பல்வேறு பறவை இனங்களின் வாழ்வியல் சரணாலயமாக விளங்குகிறது. 

அண்மைய காலத்தில் இங்கு நடைபெறும் கடலோர இழுவை மீன்பிடிப்பு (*Inshore Trawling*), நீர்ப்பறவை வேட்டை, மற்றும் சதுப்புநில அகற்றுதல் (*Habitat Fragmentation*) போன்ற செயல்பாடுகளினால் இங்குள்ள கடல்வாழ் உயிரினங்களின் வாழ்விடங்களுக்கு அச்சுறுத்தல்கள் ஏற்பட்டு வருகின்றன.

## சான்றுகள்

## வெளி இணைப்புகள்
* Caldecott (1987); Currie (1979a, 1979b, 1980 & 1982); Farmer (1986); Farmer et al. (1986); Howes & Sahat (in prep); Karpowicz (1985); Lindley (1982); Sahat (1987); Teng (1970 & 1971); UGL Consultants Ltd (1983).
* John R. Howes, Mohammad Jaya bin Haji Sahat and Euan G. Ross.

பகுப்பு:புரூணை
பகுப்பு:போர்னியோ
பகுப்பு:புரூணையின் புவியியல்
சர்மத் சிந்தி

**சர்மத் சிந்தி** (*Sarmad Sindhi*)( சூலை 1961 - 27 திசம்பர் 1996)(சிந்தி : سرمد سنڌي)( உருது :سرمد سندھی) சிந்தி நாட்டுப்புற இசையில் சிந்தி நாட்டுப்புற பாடகர், சிந்தி மொழியின் பாடலாசிரியர் ஆவார். சிந்தி இலக்கியம் மற்றும் சிந்தி இசையின் பொற்காலத்தின் சிறந்த பாடகர்களில் இவர் ஒருவராகக் கருதப்படுகிறார்.

இவர் தனது மிகவும் பிரபலமான பாடலான **<nowiki/>'துஹிஜி யாத் ஜி வாரி ஆ வீர்**' உட்பட அனைத்து வகையான நாட்டுப்புறப் பாடல்களையும் பாடியுள்ளார். மேலும் மற்றொரு பிரபலமான பாடல் **<nowiki/>'பியார் மஞ்சரன் பெங்கோ லோடே லோலி தியான்**' இன்னும் கேட்கப்படுகிறது. இது இவரது தலைமுறையின் கீதமாக மாறியது.

## பாடும் தொழில்
சர்மத் சிந்தியின் பாடல் வரிகள் '"சிந்து உச்சி ஆ, சிந்தி உச்சி ஆ" (சிந்து பெரியது) போன்ற மாகாணத்தில் வாழும் மக்கள் எதிர்கொள்ளும் பிரச்சனைகளை மையமாகக் கொண்டது.

*மரூ லோலி* மற்றும் *துஹிஞ்சி யாத் ஜி வாரி ஆ வீர்*  ஆகியவை இவரது முதல் பாடல்களாகும். இவை *ரேடியோ பாக்கித்தான்*, ஐதராபாத்தில் ஒளிபரப்பப்பட்டன. இவரது சில பாடல்கள் சராய்கி மொழியிலும் உள்ளன.

## பெருமையும் இறப்பும்
சர்மத் சிந்தி பாடினிலிருந்து கராச்சிக்கு 27 திசம்பர் 1996 நாளன்று திரும்பிக் கொண்டிருந்தபோது, இவரது வாகனம் சரக்குந்து மீது மோதியதில் இவர் தனது நண்பர்களுடன் படுகாயமடைந்தார். காயமடைந்த சர்மத் சிந்தியினைச் சிகிச்சைக்காக மருத்துவமனைக்கு கொண்டு செல்லும் வழியில் உயிரிழந்தார்.

சிந்தி அடாபி சங்கத்தின் (சிந்தி எழுத்தாளர்கள் சங்கம்) 2017ஆம் ஆண்டில் இவரது நினைவு தினத்தை கைர்பூர் மாவட்டத்தின் உள்ளூர் நகரமான பிரியாலோயில் இவருக்கு அஞ்சலி செலுத்தும் நிகழ்வை நடத்தியது. இதில் கவிஞர் சஜ்ஜத் மிரானி, ரோஷன் ஷேக் மற்றும் சயீத் சிந்தி உட்படப் பல இலக்கியவாதிகள் உரையாற்றினர். இந்த சந்தர்ப்பத்தில், பேச்சாளர் உள்ளூர் சமூகத்தில் இவரது சமூகப் பணிகளைக் குறிப்பிட்டார். மேலும் இவர் ஒரு பாடகர் மட்டுமல்ல, இவர் ஒரு சமூக சேவகர் என்றும் அறியப்பட்டார். இவர் பல ஏழைக் குடும்பங்கள் மற்றும் குழந்தைகளின் கல்விக்கு ஆதரவளித்தார்.

## மேற்கோள்கள்

## வெளி இணைப்புகள்
* யூடியூப்பில் சர்மத் சிந்தி பாடல்கள்
* ஆப்பிள் மியூசிக் இணையதளத்தில் சர்மத் சிந்தி இசை மற்றும் பாடல்கள்

பகுப்பு:1996 இறப்புகள்
பகுப்பு:1961 பிறப்புகள்
பகுப்பு:நாட்டுப்புறப் பாடகர்கள்
கல்லடிகோடன் மலைகள்

**கல்லடிகோடன் மலைகள்** என்பது கேரளாவில் உள்ள பால்காட் இடைவெளியை வடக்கே, தமிழக எல்லையை ஒட்டி அமைந்துள்ள மலைத்தொடர் ஆகும்.

பாலக்காட்டில் இருந்து கோழிக்கோடு வரையிலான சாலைப் பாதையில் ஒரு குறிப்பிடத்தக்க அடையாளமாக இருப்பதுடன், ஏராளமான மரங்களின் அடர்த்தி குறைந்த, செடிகளால் சூழப்பட்ட காடுகளின் ஆதாரமாக உள்ளன. இந்த மலைகள் ஷிலாஜித் ( *கன்மடம்*  "கல்-கஸ்தூரி என்று உள்ளூர் மொழியில் அழைக்கப்படுகிறது), அத்துடன் ஏராளமான மருத்துவ குணங்களுள்ள செடிகள் இருப்பதோடுn மேற்குத் தொடர்ச்சி மலையின் மற்ற பகுதிகளுக்கு ஏற்ப, இந்த மலைகள் அதிக அளவில் பல்லுயிர் பெருக்கத்தைக் கொண்டுள்ளன.

கல்லடிகோடன் மலைகள் அதன் இயற்கை அழகுக்காக நன்கு அறியப்பட்டவை, இந்த மலைகளில் பல்வேறு நீர்வீழ்ச்சிகள், அருவிகள் காணப்படுகின்றன. மேலும் அதன் நீர்வீழ்ச்சிகள் பல ஆறுகளுக்கு நீர் ஆதாரமாக உள்ளன.  அவற்றில் இரண்டு முக்கிய நீர்வீழ்ச்சிகள் முத்திகுளம் அருவி மற்றும் மீன்வல்லம் அருவி ஆகும். 

ஒரு சமூகவியல் கண்ணோட்டத்தில், இந்த மலைகள் பல உள்ளூர் தெய்வங்களைப் பற்றி  ஆதிக்கம் செலுத்தும் நாட்டுப்புறக் கதைகளின் பலதரப்பட்ட கூறுகளின் தாயகமாகும். இவர்களில், கல்லடிகோடன் காரி நீலி ("அடர் நீலம்" தெய்வம்) தந்திரத்தின் சக்தி பள்ளியில் ஒரு குறிப்பிடத்தக்க மோகினியாகும் மற்றும் பல *சாத்தன்களின்* தாய் (சிறு தெய்வங்கள் - பெரும்பாலும் இவை குறும்புக்காரர்களாக சித்தரிக்கப்படுகின்றன, போதுமான பயிற்சி பெற்ற மனிதர்களால் இவைகள் கட்டுப்படுத்தப்படலாம். அத்தகைய மனிதர்களை    எஜமானர்கள் அல்லது ஷாமன்கள் என அழைப்பார்கள்) என கருதப்படுகிறது . கல்லடிகோடன் மலைகள் இப்படிப்பட்ட  ஏராளமான ஷாமன்களையும் (சூனியக்காரர்கள்)  மற்றும் நீலியாட்டம் என்று அழைக்கப்படும் ஒரு நாட்டுப்புற நடனத்தின் ஊற்றாகவும் உள்ளது. இந்த உக்கிரமான மோகினி தேவியின் கதையும் நீலியாட்டத்தின் ஒரு அங்கமாகும்  

## மேற்கோள்கள்

பகுப்பு:கேரள மலைகள்
போஜ்புரி பாடகர்களின் பட்டியல்

இது குறிப்பிடத்தக்க **போஜ்புரி பாடகர்களின்** பட்டியலாகும். இந்த குரலிசை கலைஞர்கள் இந்தியா மற்றும் நேபாளத்தை பூர்விகமாக கொண்டவர்கள் ; சிலர் நெதர்லாந்து, வட அமெரிக்கா, தென் அமெரிக்கா மற்றும் ஆப்பிரிக்காவில் புலம்பெயர்ந்து வாழ்ந்து வருகிறார்கள்   

## பாடகர்களின் பட்டியல்

அல்கா யாக்னிக் அலோக் குமார் அர்ஜுன் சர்மா ஆஷா போசலே சந்தன் திவாரி தாமோதர ராவ் தினேஷ் லால் யாதவ் துரோபதி இந்து சோனாலி கல்பனா படோவரி கேசரி லால் யாதவ் கிஷோர் குமார் குமார் சானு லதா மங்கேஷ்கர் மாலினி அவஸ்தி மனோஜ் திவாரி முகமது ரஃபி மிகா சிங் பவன் சிங் ராஜ் மோகன் ராம்தேவ் சைட்டோ ரித்தேஷ் பாண்டே சாமுவேல் சிங் சாரதா சின்ஹா ஸ்ரேயா கோஷல் சோனு நிகம் உதித் நாராயண் ராம்தேவ் சைட்டோ அலோக் குமார் ராஜ் மோகன் ரித்தேஷ் பாண்டே கல்பனா படோவரி பிரியங்கா சிங் பூர்ணிமா தாமோதர ராவ் மோகன் ரத்தோட் இந்து சோனாலி பவன் சிங் சாமுவேல் சிங் சந்தன் திவாரி மனோஜ் திவாரி தினேஷ் லால் யாதவ் கேசரி லால் யாதவ் சமர் சிங் நீல்கமல் சிங்
* ராகேஷ் மிஸ்ரா


## மேலும் பார்க்கவும்

* போஜ்புரி சினிமா
* போஜ்புரி மக்களின் பட்டியல்
* போஜ்புரி நடிகர்களின் பட்டியல்
* போஜ்புரி நடிகைகளின் பட்டியல்

## குறிப்புகள்

பகுப்பு:பாடலாசிரியர்கள்
ராஜு லாமா

**'
**இராஜு லாமா** (; பிறப்பு 16 மார்ச் 1978) என்பவர் நேபாள பாடகர்-பாடலாசிரியர் ஆவார். இவர் ''மங்கோலியன் இதயம்'' என்ற இசைக்குழுவின் முக்கிய பாடகர் ஆவார். இவரது பணி நேபாளி, திபெத்தியன், [[தாமாங் மொழி|தமாங்]] மற்றும் பிற மொழிகளில் பாடல்களை உள்ளடக்கியது. லாமா தற்போது [[அமெரிக்கா]] மற்றும் [[நேபாளம்|நேபாளத்தில்]] வசித்து வருகிறார். ''தி வாய்ஸ் ஆஃப் நேபாளில்'' பயிற்சியாளர்களில் இவரும் ஒருவர்.

== இசைத் தொகுப்புகள் ==
* சொல்டினி – 1995 
* மங்கோலியன் இதயம் – 1996
* மங்கோலியன் இதயம் தொகுதி 2 – 1999
* மங்கோலியன் இதயம் தொகுதி 3 – 2002
* மங்கோலியன் இதயம் திட தங்கம் - 2004
* டோன்போ தமாங் இசைத் தொகுப்பு– 2004
* மங்கோலியன் இதயம் தொகுதி 4 – 2006
* மங்கோலியன் இதயம் தொகுதி 5 – 2009
* மங்கோலியன் இதயம் தொகுதி 6 – 2012
* சாம்லிங் கோம்பா - 2016
* மங்கோலியன் இதயம் தொகுதி 7 – 2018

== விருதுகள் ==
* சஜ்ஜன் ஸ்மிருதி பாப் பாடல் போட்டியில் வெற்றியாளர்-இசைக்குழு (நேபாளம்) – 1996
* சிறந்த குரல் (நேபாளம்) – 1996
* சிறந்த இசையமைப்பு (நேபாளம்) – 1996
* நேபாள இசை  தங்கப் பதக்கம் (நேபாளம்) – 1999
* ஆண்டின் அதிக விற்பனையான இசைத்தொகுப்பு (நேபாளம்): ''ஹிட்ஸ் எஃப்எம்'' விருதுகள் 2002
* குரல் மூலம் குழு அல்லது இரட்டையர்களின் சிறந்த செயல்திறன் (நேபாளம்): ''ஆஹா பாப்'' இசை விருது 2002
* குரல் (நேபாளம்): இசை நேபாள விருது 2002–2003 குழு அல்லது இரட்டையர்களின் சிறந்த செயல்திறன்
* 2004 மற்றும் 2005ஆம் ஆண்டின் அதிக விற்பனையான இசைத்தொகுப்பு (நேபாளம்)
* காந்திபூர் பண்பலை ஆண்டு விருது 2002, 2003, 2004 & 2005
* அதிகம் ஒளிபரப்பப்பட்ட பாடல் (நேபாளம்): பட விருது 2007

== சமூக பணி ==
சிந்துபால்சௌக்கில் ஏற்பட்ட வெள்ளத்தில் பாதிக்கப்பட்டவர்களுக்கு லாமா உதவினார்.

மே 16, 2022 அன்று, இவர் எவரெஸ்ட் சிகரத்தின் (8,848.86 மீ) உச்சியை அடைந்தார். 'ராஜு லாமா எவரெஸ்ட் குறிக்கோள்' என்ற தலைப்பில், பருவநிலை மாற்றம் மற்றும் புவி வெப்பமயமாதலால் ஏற்படும் பாதிப்புகள் குறித்த விழிப்புணர்வை ஏற்படுத்துவதற்காக இந்த மலையேற்றம் நடத்தப்பட்டது. [[கார்பன்]] உமிழ்வைக் குறைக்கவும், மலைகளில் வாழும் மக்களின் வாழ்க்கையை நேரடியாக எவ்வாறு இது பாதிக்கிறது என்றும் அறிய இவர் அழைப்பு விடுத்தார். இந்தப் பயணத்தின் ஒரு பகுதியாக, இவர் முகாம் 2 மற்றும் முகாம் 3க்கு இடையில் 6574 மீ உயரத்தில் **மியூசிக் ஃபார் எ காஸ்''- ஒரு நோக்கத்திற்கான இசை' என்ற தனிக் கச்சேரியையும் நிகழ்த்தினார்.

## மேற்கோள்கள்

பகுப்பு:Short description is different from Wikidata
பகுப்பு:Articles with hCards
பகுப்பு:Pages using infobox musical artist with associated acts
பகுப்பு:வாழும் மக்கள்
பகுப்பு:1978 பிறப்புகள்
பகுப்பு:நேபாள நாட்டுப்புறப் பாடகர்கள்
கோலி நடனம்

thumb|பண்டிட் ஜவஹர் லால் நேரு கோலி பெண்களுடன் கோலி நடனம் 1961
thumb|குடியரசு தின அணிவகுப்பின் போது கோலி நடனம் ஆடும் பாந்த்ராவின் கோலிகள்
**கோலி நடனம்**  இந்தியாவின் மகாராஷ்டிரா மற்றும் கோவா மாநிலங்களின் பிரபலமான நாட்டுப்புற நடனம் ஆகும். இது மும்பையைச் சேர்ந்த கோலி என்னும் மீனவ இனமக்களால்  உருவாக்கப்பட்டது. அவர்களின் கடலோடு இணைந்த வாழ்க்கை முறையை சித்தரிக்கும் பொருட்டு  கோலி நடனம் கடல் அலைகளின் தாளத்தை பிரதிபலிக்கிறது மற்றும் கோலிகளின் அனைத்து திருவிழாக்களிலும் எப்போதும் கோலி நடனம் இல்லாமல் கொண்டாடப்படுவதேயில்லை   கோலி மீனவப் பெண்களின் இந்த விறுவிறுப்பான நடனம் மும்பைக்கு மற்றுமொரு சிறப்பாக அமைந்துள்ளது

## குறிப்பிடத்தக்க நிகழ்வுகள்

* 1961 ஆம் ஆண்டு இந்தியாவின் குடியரசு தினத்தன்று, மகாராஷ்டிராவின் கோலி இன மக்கள்  (மகாராஷ்டிரா 1960 இல் புதிதாக உருவாக்கப்பட்டது) குடியரசு தின அணிவகுப்பில்  டெல்லியில் கோலி நடனத்தை நிகழ்த்தினார். பிரதமர் ஜவஹர்லால் நேரு தனது தலையில் கோலி இன மக்களைப்போல தொப்பியைக் கூட வைத்துக்கொண்டு அவர்களுடன் இணைந்து நடனமாடினார்  

[thumb| அமெரிக்க ஜனாதிபதி [பராக் ஒபாமா தீபாவளியின் போது மாணவர்களுடன் கோலி நடனத்தை ரசித்தார் (மும்பை, 2010)]]

* நவம்பர் 2010 இல், அமெரிக்க ஜனாதிபதி, பராக் ஒபாமா தனது மனைவி மிச்செல் ஒபாமாவுடன் தீபாவளி பண்டிகையின் போது இந்தியாவிற்கு வருகை தந்த போது மும்பையில் பள்ளி மாணவர்களுடன் கோலி நடனம் ஆடியதுடன் 'மி ஹை கோலி' என்ற பாடலையும் கண்டு ரசித்தார்.

## மேலும் பார்க்கவும்

* கோலி மக்கள் பட்டியல்
* கோலி மாநிலங்கள் மற்றும் குலங்களின் பட்டியல்

## மேற்கோள்கள்

பகுப்பு:இந்திய நாட்டுப்புற நடனங்கள்
ஃபிர்கல் நடனம்

thumb| சோட்டாநாக்பூரின் ஃபிர்கல் நடனம் டெல்லி சென்ட்ரல் பூங்காவில் நிகழ்த்தப்பட்டது
**ஃபிர்கல்** என்பது பூமிஜ் பழங்குடியினரின் தற்காப்பு கலையோடு இணைந்த நாட்டுப்புற நடனம் ஆகும். ஃபிர்கலின் முக்கிய கருவிகள் வாள், அம்புகள், வில் மற்றும் கேடயங்கள். இது ஜார்க்கண்டின் *பொட்கா தொகுதியிலும்* இந்தியாவின் ஒடிசாவின் சில பகுதிகளிலும் உள்ள மக்களால் ஆடப்படுகிறது. 

தென்னிந்தியாவின் களரிபாய்ச்சல் மற்றும் சீனா மற்றும் ஜப்பானில் தற்காப்புக் கலைகளிலிருந்து அதன் தோற்றம் மற்றும் வடிவங்களை விடவும் பழமையானது, ஆனாலும் ஃபிர்கல் இன்னும் உயிரோட்டமுள்ள தற்காப்புக் கலை அடிப்படையிலான நடன வடிவமாகும். இது முக்கியமாக ஜார்கண்டில் உள்ள சோட்டாநாக்பூர் பகுதியில் உள்ள பூமிஜ் பழங்குடியினரால் நிகழ்த்தப்படுகிறது.

முதலில் பார்க்கும் போது, ஆப்பிரிக்க பழங்குடியினர் ஆடும் மற்ற போர்வீரர் நடனம் போல் ஃபிர்கால் ஆட்டமும் தெரிகிறது. நடன நிகழ்ச்சிகள் முதலில் வேட்டைக் காட்சிகள் மற்றும் தற்காப்புக் காட்சிகளாக இருந்தன, முக்கியமாக ஆண்மையப்படுத்தப்பட்ட காட்சிகளாக ஆரம்பிக்கப்பட்டது. இருப்பினும், காலப்போக்கில், பூம்ஜிகளின் வளர்ந்து வரும் வாழ்க்கை முறை அதன் நடன அசைவுகளை மாற்றியமைக்க வழிவகுத்தது. காலப்போக்கில், நடன அசைவுகள் தைரியத்தின் சடங்கு ரீதியான ஆர்ப்பாட்டமாக இல்லாமல் ஒரு நிதானமான, பொழுதுபோக்கு பயிற்சியாக மாறிவிட்டன. இந்த நடனப் படிகள் *பாக் தால்*, *பிர்சா முண்டா தால்,* பஹல்பானி தால் எனப் பலவிதமாக அழைக்கப்படுகின்றன. இவை பூமிஜ் சமூகம் அனுபவித்த துணிச்சலான விடுதலை மற்றும் சமூகப் போராட்டத்தைக் குறிக்கின்றன. ஆனால், இளைய தலைமுறையினருக்கு இந்த நடனப் படிகள் முற்றிலும் அறிமுகமில்லாததாகத் தெரிவதோடு அன்னியமாகவும் உள்ளது.

ஜாம்ஷெட்பூரை தளமாகக் கொண்ட ஒரு தன்னார்வ தொண்டு நிறுவனமான கலாமந்திர் - தி செல்லுலாய்ட் அத்தியாய கலை அறக்கட்டளையின் (TCCAF) முயற்சிகளுக்கு பின்பாக ஃபிர்கல் ஆட்டம் இன்னமும் ஆடப்பட்டு வருகிறது. பல ஆண்டுகளாக, இந்த அமைப்பு ஃபிர்கலின் மறுமலர்ச்சி மற்றும் மேம்பாட்டிற்காக அயராது உழைத்து வருகிறது. இன்று, ஜார்க்கண்டின் கிழக்கு சிங்பூம் மாவட்டத்தில் உள்ள பொட்கா தொகுதியில் உள்ள ஜனும்திஹ் என்ற ஒரு கிராமத்தில் சுமார் 25 பூமிஜ் பழங்குடி குடும்பங்களின் குழு வாழ்ந்து வருகிறது. அவர்கள் தங்கள் பழங்குடி வழக்கத்தையோ மரபையோ மாற்றாமல் இன்னமும்  ஒழுக்கத்தின் மரபுகளைப் பின்பற்றுகிறார்கள். அதன் வழியே ஃபிர்கல் நடனம் வாழ்ந்து வருகிறது. நிபுணர்கள் கூறுகையில், ஃபிர்கல் என்பது, *கிர்பான் சுசுனின்* (கிர்பான் என்றால் வாள் மற்றும் சுசுன் நடனம்) மாறுபட்ட வடிவம் ஆகும்.

## மேலும் பார்க்கவும்
* ஜார்கண்ட் நாட்டுப்புற நடனங்கள்
* ஒடிசாவின் நாட்டுப்புற நடனங்களின் பட்டியல்
* பூமிஜ்
* பொட்கா தொகுதி

## மேற்கோள்கள்

## வெளி இணைப்புகள்

பகுப்பு:சார்க்கண்டின் பண்பாடு
பகுப்பு:இந்திய நாட்டுப்புற நடனங்கள்
பஞ்சாபின் நாட்டுப்புற இசை கருவிகள்

**[[பஞ்சாபின் நாட்டுப்புற இசை|பஞ்சாபி நாட்டுப்புற இசை கருவிகள் ]]**  (    ) (    ) நாட்டுப்புற இசை மற்றும் நாட்டுப்புற நடனங்களான  பாங்க்ரா, கித்தா போன்ற போன்றவைகளில் பயன்படுத்தப்படும் பல்வேறு  பாரம்பரிய இசைக்கருவிகளைக் கொண்டுள்ளது   .
பஞ்சாபின் மக்கள் அவர்கள் பிறப்பிலிருந்து ஒவ்வொரு காலகட்டத்திலும் மகிழ்ச்சியோ மற்றும் துக்கமோ எதுவாக இருந்தாலும் மரணம் வரையிலும் கூட அவர்களைடையே நாட்டுப்புற இசையின் தாக்கம் உள்ளது. டோல், சாரங்கி, சிம்தா போன்ற சில இசைகருவிகள் எல்லாராலும் எளிதாக பயன்பட்டு வந்தாலும் சில இசைகருவிகள் பயன்பாட்டில் அரிதாகவே காணப்படுகின்றன. பல்வேறு கலாச்சார நடவடிக்கைகளில் பயன்படுத்தப்படும் பஞ்சாப் பிராந்தியத்தின் சில பிரபலமான பாரம்பரிய கருவிகள் இங்கே பட்டியலில்  உள்ளன. 

## பஞ்சாபி இசை கருவிகள்
ஆங்கில அகர வரிசைப்படி பஞ்சாபி நாட்டுப்புற இசைக்கருவிகளின் பட்டியல்:

* அல்கோஸ்
* புக்சு
* சிம்தா
* தில்ருபா
* தாத்
* டோல் 
* காகர்
* கர்ஹா
* ஏக்தாரா
* கேட்டோ
* கர்தல்
* சாப் 
* சாரங்கி
* தும்பி

## மேலும் பார்க்கவும்

* பஞ்சாபி இசை
* பஞ்சாபி நாட்டுப்புற இசை
* சீக்கிய இசை
* இந்திய இசை

## குறிப்புகள்



* ↑  ↑ 

* ↑  

பகுப்பு:பஞ்சாபி நாட்டார் நடனங்கள்
பகுப்பு:பஞ்சாபி மொழி
பகுப்பு:பஞ்சாபி இசை
சோகராய் மற்றும் கோவர் ஓவியம்

thumb|சோகராய் மற்றும் கோவர் ஓவியங்கள்
**சோகராய் மற்றும் கோவர் ஓவியம்** (*Sohrai and Khovar painting*) என்பது சார்கண்டின் ஹசாரிபாக் மாவட்டத்தில் பாரம்பரியமாகப் பெண்களால் வரையப்படும் சுவரோவியக் கலையாகும். இந்த ஓவியங்கள் பாரம்பரியமாகக் குடிசைச் சுவர்களை அலங்கரிக்க பயன்படுகிறது. இதனைக் காகிதத்திலும் துணியிலும் கூட வரைவார்கள். காகிதம் மற்றும் துணிகளில் வரையப்படும் ஓவியங்களை புரவலர்களுக்கு விற்று பெண்கள் வரிவாய் ஈட்டுகின்றனர்.

சோகராய் ஓவியம், சோகராய் எனப்படும் அறுவடை திருவிழாக்களின் போது வரையப்படுகிறது. இந்த ஓவியங்கள் வண்ணத்தில் வரையப்படுகிறது. கோவர் ஓவியம் திருமணங்களில், கருப்பு மற்றும் வெள்ளை நிறத்தில் வரையப்படுகிறது.

## வரலாறு
இந்தக் கலையானது சமஸ்கிருதி அருங்காட்சியகம் மற்றும் கலைக்கூடத்தை நிறுவிய புலு இமாமால் பிரபலப்படுத்தப்பட்டது. 2018ஆம் ஆண்டில், சார்க்கண்டு அரசு தொடருந்து மற்றும் அரசாங்க கட்டிடங்களை சோகராய் ஓவியங்களால் அலங்கரிக்கும் திட்டங்களை அறிவித்தது. இவை 2020-ல் புவியியல் சார்ந்த குறியீட்டினைப் பெற்றது.
thumb|இந்தியாவின் சார்க்கண்டில் சோகராய் சுவர் ஓவியங்கள்

## செயல்முறை
சுவர்களில் முதலில் மண் மற்றும் சாணம் கலந்த கலவை பூசி, பின்னர் வர்ணம் தீட்டப்படும்.
thumb|பாரம்பரியமாக பெண்களால் ஓவியம் வரையப்படுகிறது

## மேற்கோள்கள்

பகுப்பு:சார்க்கண்டின் பண்பாடு
பகுப்பு:இந்திய புவிசார் குறியீடுகள்
பெண்களுக்கான மில்லினியம் அமைதி பரிசு

**பெண்களுக்கான மில்லினியம் அமைதிப் பரிசு** (Millennium Peace Prize for Women) என்பது 2001 ஆம் ஆண்டில், சர்வதேச எச்சரிக்கையின் பெண்கள் அமைதியைக் கட்டியெழுப்பும் பிரச்சாரத்தின் ஒரு பகுதியாக, பெண்களுக்கான ஐக்கிய நாடுகளின் மேம்பாட்டு நிதியம் இந்த பரிசை வழங்கியது. இதுபோன்ற பல சர்வதேச விருதுகளை உருவாக்கிய அமெரிக்க சிற்பி *திம் ஹோம்சு* என்பவர் வெண்கலப் பரிசினை வடிவமைத்தார். .   ***அணிமா முண்டி***   என்ற தலைப்பில் உள்ள சிற்பம், பல இனங்களின் கூறுகளை ஒருங்கிணைத்து, இதயத்தில் கைவைத்து முன்னேறிச் செல்லும் ஒரு பெண்ணை சித்தரிக்கிறது. 

## வெற்றியாளர்கள்
ஐக்கிய நாடுகள் அவை பின்வரும் வெற்றியாளர்களை அறிவித்தது:      

## விழா
அனைத்துலக பெண்கள் நாளான மார்ச் 8, 2001 அன்று நியூயார்க் நகரில் உள்ள ஐக்கிய நாடுகள் சபையின் தலைமையகத்தில் பெண்களை கௌரவித்து பரிசுகளை வழங்கும் விழா நடைபெற்றது. அங்கீகரிக்கப்பட்ட பெண்களில் பலர் வன்முறையை எதிர்கொண்டு சமரசம் செய்வதற்கான தங்கள் சக்திவாய்ந்த கதைகளைப் பகிர்ந்து கொண்டனர். உருவாண்டாவில் உள்ள 32 பெண்கள் அமைப்புகளின் கூட்டமைப்பான *புரோ-பெம்மர்சு துவீசா ஆம்வே* -வின் தலைவராக அவர் கொண்டு வந்த நல்லிணக்கத்திற்காக அங்கீகரிக்கப்பட்ட *வெனெரண்டா நஜாம்பஜாமரியா* தனிப்பட்ட விருது பெற்றவர்களில் அடங்குவர். ஏப்ரல் 1994 இல் துட்சிகள் மற்றும் ஹூட்டுக்கள் படுகொலை செய்யப்பட்ட பின்னர், ஒரு மில்லியன் மரணங்கள் மற்றும் இரண்டு மில்லியனுக்கும் அதிகமான அகதிகள் உருவாக்கப்பட்ட பின்னர் இந்த குழு கூடியது. கொசோவோவின் அல்பேனிய பெண்கள் அமைப்பின் தலைவரான புளோரா புரோவினா, செர்பிய ஆக்கிரமிப்பின் போது கொசோவோவிலிருந்து தப்பி ஓடிய பெண்கள் மற்றும் குழந்தைகளை பராமரிக்கும் மையத்தை நிறுவியதற்காக கௌரவிக்கப்பட்டார். ஏப்ரல் 1999 இல் கொசோவோ விடுதலை இராணுவத்திற்கு உணவு, உடைகள் மற்றும் மருத்துவப் பொருட்களை சேகரித்ததற்காக செர்பிய இராணுவத்தால் கைது செய்யப்பட்டார். (அவர் நவம்பர் 2000 இல் விடுவிக்கப்பட்டார். ) காஷ்மீர் விவகாரத்தில் இந்தியாவுக்கும் பாக்கித்தானுக்கும் இடையே நிலவும் கசப்பான மோதலுக்கு பெண்ணிய தீர்வைக் கொண்டு வர உதவியதற்காக பாக்கித்தான் மனித உரிமை ஆர்வலர்களான அஸ்மா ஜஹாங்கீர் மற்றும் ஹினா ஜிலானி ஆகியோர் கௌரவிக்கப்பட்டனர்.

இரண்டு குழுக்கள் விருதுகளையும் வென்றன. கொலம்பியாவைச் சேர்ந்த *ருதா பசிபிகா த லாஸ் முஜெரெஸ்*', கிராமப்புற மற்றும் தொழில்முறை பெண்களுக்கு சகவாழ்வு உத்திகளைக் கற்பித்ததற்காக அங்கீகரிக்கப்பட்டார். இந்த குழு பெண்கள் அணிவகுப்புகளை ஏற்பாடு செய்கிறது. நடந்து கொண்டிருக்கும் மோதல்களுக்கு அமைதியான தீர்வுகளுக்கு அழைப்பு விடுக்கிறது. மற்றும் போகென்விலே கிளர்ச்சியாளர்களுக்கும் பப்புவா நியூ கினியா இராணுவத்திற்கும் இடையிலான ஒன்பது ஆண்டுகால யுத்தத்தினால் பாதிக்கப்பட்ட பெண்கள் மற்றும் குழந்தைகளுக்கு மனிதாபிமான நிவாரணம் வழங்குவதற்காக *இலெதினா நோகன்* மகளிர் வளர்ச்சி முகமை விருதை வென்றார். *இலெதினா நோகன்*, மோதல்களைத் தீர்ப்பதில் பயிற்சி அளிக்கிறார். எச்ஐவி/எய்ட்ஸ் விழிப்புணர்வை ஊக்குவிக்கிறார். மேலும், பெண்களுக்கு எதிரான வன்முறையை முடிவுக்குக் கொண்டுவருவதற்கான தந்திரங்களைக் கற்றுக்கொடுக்கிறார். 

## சான்றுகள்

பகுப்பு:அமைதிப் பரிசுகள்
பெண்களுக்கான ஐக்கிய நாடுகளின் மேம்பாட்டு நிதி

**பெண்களுக்கான ஐக்கிய நாடுகளின் மேம்பாட்டு நிதி** ( *United Nations Development Fund for Women*)  என்பது திசம்பர் 1976 இல் சர்வதேச மகளிர் ஆண்டில் ஐக்கிய நாடுகளின் பெண்களுக்கான பத்தாண்டுக்கான தன்னார்வ நிதியாக முதலில் நிறுவப்பட்டது. இதன் முதல் இயக்குநராக மார்கரெட் சி. சினைடர் என்பவர் நியமிக்கப்பட்டார். பெண்களின் மனித உரிமைகள், அரசியல் பங்கேற்பு மற்றும் பொருளாதாரப் பாதுகாப்பை மேம்படுத்தும் புதுமையான திட்டங்கள் மற்றும் உத்திகளுக்கு ஐக்கிய நாடுகளின் பெண்களுக்கான மேம்பாட்டு நிதியம், நிதி மற்றும் தொழில்நுட்ப உதவிகளை வழங்கியது. 1976 ஆம் ஆண்டு முதல் இது பெண்களின் அதிகாரம் மற்றும் பாலின சமத்துவத்தை அதன் திட்ட அலுவலகங்கள் மற்றும் உலகின் முக்கிய பிராந்தியங்களில் உள்ள பெண்கள் அமைப்புகளுடன் இணைப்புகள் மூலம் ஆதரித்தது. வரவு செலவுத் திட்டங்களுக்கான இதன் பணி 1996 இல் தென்னாப்பிரிக்காவில் தொடங்கியது. மேலும், கிழக்கு ஆப்பிரிக்கா, தென்கிழக்கு ஆசியா, தெற்காசியா, மத்திய அமெரிக்கா மற்றும் ஆண்டியன் பகுதிகளை உள்ளடக்கியதாக விரிவுபடுத்தப்பட்டது . அனைத்து நாடுகளிலும் பொருளாதார நிர்வாகத்தை வலுப்படுத்துவதற்கான ஒரு கருவியாக பாலினப் பொறுப்பு வரவு செலவுத் திட்டங்களின் ஐ.நா அமைப்பு முழுவதும் விழிப்புணர்வை அதிகரிக்க இது வேலை செய்தது. 2011 இல், ஐக்கிய நாடுகளின் பெண்களுக்கான மேம்பாட்டு நிதியமானது வேறு சில சிறிய நிறுவனங்களுடன் ஒன்றிணைந்து ஐ. நா. பெண்கள் எனற பன்னாட்டு அமைப்பானது

## கண்ணோட்டம்
[thumb| 2010 [எக்குவடோர்|ஈக்வடாரில் நடந்த கூட்டம்]]
ஐக்கிய நாடுகளின் பெண்களுக்கான மேம்பாட்டு நிதியமானது ஐக்கிய நாடுகள் வளர்ச்சித் திட்டத்துடன் நெருக்கமாகப் பணிபுரியும் ஒரு தன்னாட்சி அமைப்பாகும். இருப்பினும் நிதியின் வளங்கள் மற்ற ஐக்கிய நாடுகள் அவைகளின்] வளர்ச்சி ஒத்துழைப்பு முகமைகளின் பொறுப்புகளுக்கு மாற்றாக இல்லாமல் கூடுதலாக இருக்க வேண்டும் என்று தீர்மானம் குறிப்பிட்டது.  பெண்கள் மற்றும் அவர்களது குடும்பங்களுக்கு உதவும் திட்டங்களுக்கு ஐக்கிய நாடுகளின் பெண்களுக்கான மேம்பாட்டு நிதியம் நிதியளித்தது. நிதியமானது பெண்கள் "தொண்டு பெறுபவர்களை விட மாற்றத்திற்கான சொந்த முகவர்களாக" மாற உதவும் உத்தியை உருவாக்கியது.  பெண்களுக்கு எதிரான அனைத்து வகையான பாகுபாடுகளையும் நீக்குவதற்கான மாநாடு உருவாக்கிய வழிகாட்டுதல்களை ஐ.நா.திட்டங்கள் பின்பற்றுவதை உறுதிப்படுத்தவும் நிதியம் உதவியது. பெண்களின் உரிமைகளை மனித இது ஈடுபட்டுள்ளது.  இது உலகம் முழுவதும் பாலின சமத்துவத்தை ஆதரித்தது. ஐக்கிய நாடுகளின் பெண்களுக்கான மேம்பாட்டு நிதியமானது பெண்களின் உரிமைகளை அமைதி மற்றும் பாதுகாப்பின் பிரச்சினையாகக் கண்டது. 

## இதனையும் பார்க்கவும்

* பெண்களுக்கான ஐக்கிய நாடுகளின் தசாப்தம்
* ஐ.நா பெண்கள்

## சான்றுகள்

### ஆதாரங்கள்
* 
* 
* 
* 
* 

## வெளி இணைப்புகள்
*UNIFEM website  now redirects to **UN Women** website.

பகுப்பு:பெண்களுக்கான சர்வதேச நிறுவனங்கள்
மது கம்பிகர்

**மது கம்பிகர்** (*Madhu Kambikar*) இந்திய நாட்டுப்புறக் கலை கலைஞர், நாடக நடிகர் மற்றும் திரைப்படம் மற்றும் தொலைக்காட்சி ஆளுமையாவார். கம்பிகர் மகாராஷ்டிராவைச் சேர்ந்தவர்.

## வாழ்க்கை
கம்பிகர் மகாராட்டிர மாநிலம் பீடு மாவட்டத்தில் உள்ள மாலேகான் என்ற கிராமத்தில், சூலை 28, 1953-ல் கோல்காட்டி சமூகத்தில் பிறந்தார். இவர் பாதியிலே பள்ளிப் படிப்பினை விட்டு வெளியேறி தனது தந்தையுடன் பணியாற்றத் தொடங்கினார். இவர் மிக இளம் வயதிலேயே ஒரு நடிகையானார். இவர் மறைந்த கிஷோர் சாந்தாபாய் காலேவின் அத்தை ஆவார்.

நவம்பர் 27, 2016 அன்று, மாட்டுங்காவில் உள்ள யஷ்வந்த் நாட்டிய மந்திரில் லாவணி - தமாஷா நிகழ்ச்சியின் போது மேடையில் மயங்கி விழுந்து மருத்துவமனையில் அனுமதிக்கப்பட்டார்.

## நாட்டுப்புற மற்றும் சமகால நாடகம்
கம்பிகர் பல நாட்டுப்புற நாடகங்களில் நடித்துள்ளார்.

* தாது இந்தூரிகரின் " *கடவச்ச லக்னம்* "
* ஷங்கர் பாட்டீலின் " *பங்காதிஷிவாய புதாரி நஹி* "
* அசோக் பரஞ்சபேவின் " *உடே கா அம்பே உடே* "
* வசந்த் சப்னிஸ் ' " *விச்சா மஜி பூரி காரா* "
* ஆத்மாராம் சாவந்தின் " *முஜ்ரா கியா சர்க்கார்* "
* அசோக் பட்டோல்/ சுயோக்கின் " *காஷி மே ராஹு தாஷிச்* "
* கம்பிகரின் சொந்த தயாரிப்பான" *சகி மசி லாவனி* " உபேந்திரா லிமாயே இயக்கியுள்ளார்

கம்பிகர் 22-25 நாடகங்களில் நடித்துள்ளார். இவற்றுள் சில:
* தும்சா அம்சா செம் அஸ்தா
* வஸ்த்ரஹரன்
* புத்திரகாமேஷ்டி
* பணம் செலுத்தும் விருந்தினர்
* அஜப் நியாய வர்துலச்சா

## தேர்ந்தெடுக்கப்பட்ட திரைப்படவியல்
கம்பிகர் நூற்றுக்கும் மேற்பட்ட திரைப்படங்களில் நடித்துள்ளார். இவற்றில் சில:

* *ஷபிட்*
* *முக்தா*
* ஷோலா அவுர் ஷப்னம் (1992 திரைப்படம்) இந்தித் திரைப்படம்
* *டோகி*
* *சங்கர்ஷ் ஜீவனாச்சா*
* *டோம்பாரி*
* *ஏக் ஹோதா விதுஷாக்*
* ஜபட்லேலா
* ஜபட்லெலா 2
* *டெபு*
* *யூ கா காரத்*
* *மாலா கெயூன் சலா*
* *சாதிச்சி புண்யாயி*
* *லட்சுமி*
* *ரகு மைனா*
* *சல் ரீ லக்ஷ்ய மும்பை லா*
* *ரிக்ஷாவலி*
* *மசி சகுலி*
* *ராவ்சாகேப்*
* *மும்பைச்சா டபேவாலா*
* *பாலகந்தர்வா*
* பின் கமச்ச நவரா
* ஆஜ் ஜலே முக்தா மீ

## விருதுகள்

* சிறந்த நடிகைக்கான ஹன்சா வாட்கர் சிறப்பு விருது
* நட்வர்ய கேசவ்ராவ் நாள் விருது
* 2013 மகிளா லோககலா சம்மேளனின் தலைவர், நாக்பூர் 
* லோகஷாஹிர் பத்தே பாபுராவ் விருது
* மகரிஷி சங்கர்ராவ் மோஹிதே-பாட்டீல் லாவனி கலவந்த் விருது 2007
* ஜீ சித்ரா கௌரவ் வாழ்நாள் சாதனையாளர் விருது 2018

## மேற்கோள்கள்

பகுப்பு:Articles with hCards
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:நாட்டுப்புறவியல்
பகுப்பு:இந்திய நடிகைகள்
மைசம்மா

**மைசம்மா** ( தெலுங்கு : మైసమ్మ ), **மைசை** ( மராத்தி : मेसाई ) அல்லது **மெஸ்கோ** ( மராத்தி : मेस्को), தெலுங்கில் அம்மா அல்லது மராத்தியில் ஆய் ( தெலுங்கு : அம்மா மராத்தி : आई , "அம்மா")  என்றும் அழைக்கப்படும் இந்த தேவதை ஒரு இந்து நாட்டுப்புற தெய்வமாகும். பெண் தெய்வமான இவர் முக்கியமாக தென்னிந்திய மாநிலங்களான தெலுங்கானா , கர்நாடகா மற்றும் மகாராஷ்டிராவின் கிராமப்புறங்களில்  இந்த தாயுருவம் தெய்வமாக வழிபடப்படுகிறார். இந்த தெய்வமானது அவரை வணங்கும் மக்களின் கால்நடைகளைப் பாதுகாப்பாள் என்று நம்பப்படுகிறது. கால்நடைகளை வளர்க்கும் மாட்டுத் தொழுவங்களில், ஒரு குறிப்பிட்ட இடம் வெள்ளையடிக்கப்பட்டு, "குக்குமா" மற்றும் "மைசம்மா கூடு" என்று அழைக்கப்படும். அந்த இடங்களிலே தான் மக்கள் தங்கள் சடங்குகளை செய்வார்கள். வேறு பல இடங்களில் **கட்டா-மைசம்மா** நீர் தெய்வமாக வணங்கபடுகிறாள். ஒரு சிறிய கல் வடிவில் வடிவமைக்கப்பட்டு நீர் நிலைகளின் அருகில் நிர்மாணித்து வணங்குவார்கள். அதன்படி அந்த நீர்நிலை வற்றாமல் இருக்க இந்த பெண் தெய்வம் ஆசிர்வதிக்கும் என மக்கள் நம்புகின்றனர்.

மேலும் அவளது அருளாசியால் நெற்கதிர்கள் தழைத்தோங்கும். பெரியம்மை மற்றும் சின்னம்மை போன்ற நோய்களைக் குணப்படுத்துவதில் இந்த அம்மா தெய்வங்களின் வழிபாடு முக்கியமாக தொடர்புடையது .

மைசம்மா தெய்வமானது  எல்லம்மா, கட்டம்மா, போச்சம்மா ,கங்கம்மா, மெடலம்மா போன்ற பிற கிராம பெண் தெய்வங்களின் சகோதரியாகக் கருதப்படுகிறார். மேலும் பக்தர்களின் நோய்களை உடனுக்குடன் குணமாக்கும் சக்தி உள்ளவராகவும் கருதப்படுகிறார்.

## மேற்கோள்கள்

பகுப்பு:இந்து வட்டாரக் கடவுள்கள்
பகுப்பு:இந்து பெண் தெய்வங்கள்
விராசத் திருவிழா

**விராசத் திருவிழா** (*Virasat*) என்பது நாட்டின் இந்தியாவின் பண்பாடு பாரம்பரியத்தின் அனைத்து அம்சங்களையும் கொண்டாடும் திருவிழா ஆகும். இது இந்தியாவின் தேராதூனில் நடைபெறுகிறது. ஆப்ரோ-ஆசியாவின் மிகப்பெரிய நாட்டுப்புற வாழ்க்கை மற்றும் பாரம்பரிய விழாவாக இது அங்கீகரிக்கப்பட்டுள்ளது. *ரீச்* (கலை மற்றும் கலாச்சார பாரம்பரியத்திற்கான கிராமப்புற தொழில்முனைவோர்) அமைப்பு இந்த திருவிழாவினை ஏற்பாடு செய்கிறது. ஒரு வாரக் காலம் நடைபெறும் இந்த விழாவில் இந்திய நாட்டுப்புற மற்றும் பாரம்பரிய கலைகள், இலக்கியம், கைவினைப்பொருட்கள், நாடகம், சினிமா மற்றும் யோகா நிகழ்ச்சிகள் மற்றும் பட்டறைகள் ஆகியவை அடங்கும்.

கல்வியாண்டின் முதல் பாதியில் மாணவர்கள், கலைஞர்கள் மற்றும் கைவினைஞர்களுக்கு இடையேயான தொடர்புகளை வளர்க்கும் நோக்கத்துடன், பாரம்பரிய இசை மற்றும் நடன கலைஞர்கள் மற்றும் தலைசிறந்த கைவினைஞர்கள் விழாவில் பங்கேற்க அழைக்கப்படுகின்றனர்.

விராசத் என்ற சொல்லுக்கு இந்தி மொழியில் "பரம்பரை" என்று பொருள்.

## வரலாறு
முதல் விராசத் திருவிழா 1995-ல் உத்தராகண்டு மாநிலம் தேராதூனில் நடைபெற்றது. விராசத் 2008 திருவிழா நாடு தழுவிய நிகழ்வாக கொண்டாடப்பட்டது. இது 2 செப்டம்பர் 2008 அன்று தில்லி மற்றும் இந்தியாவின் பிற பகுதிகளில் சுமார் 300 இடங்களில் கச்சேரிகள் மற்றும் இசை நிகழ்வுகளுடன் திசம்பர் மாதம் வரை கொண்டாடப்பட்டது.

இவ்விழாவில் புகழ்பெற்ற கலைஞர்கள். பிர்ஜு மகராஜ், சிவகுமார் சர்மா, டி. என். சேஷகோபாலன், அலர்மேல் வள்ளி, விசுவ மோகன் பட், ஷோவனா நாராயண், இராஜன் மற்றும் சஜன் மிஸ்ரா, தீஜான் பாய் ஆகியோரும் தொடர் கச்சேரிகளில் பங்கேற்றுள்ளனர்.

## மேற்கோள்கள்


## வெளி இணைப்புகள்

* அதிகாரப்பூர்வ தளம் விராசத்தை அடையுங்கள்

பகுப்பு:சார்க்கண்டின் பண்பாடு
சந்தலபள்ளி

**சந்தலபள்ளி** (*Chendrapalli*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு  உட்பட்ட  ஒரு சிற்றூர் ஆகும். இது அஞ்சூர் ஊராட்சிக்கு உட்பட்ட ஊராகும்.

## பெயராய்வு
*சந்தலு* என்ற தெலுங்குச் சொல்லுக்குக் கம்பு என்பது பொருளாகும். இப்பகுதியில் கம்பு மிகுதியாக விளைந்த காரணத்தினால் இப்பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து  8 கிலோமீட்டர் தொலைவில் உள்ளது.

## மக்கள் வகைபாடு
இந்தக் கிராமத்தில் 1,507 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 6,467 ஆகும். இதில் பெண்களின் எண்ணிக்கை 3,201 என்றும், ஆண்களின் எண்ணிக்கை 3,266 என்றும் உள்ளது. கல்வியறிவு பெற்றவர்கள் விகிதம் 59.02% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கவி சம்மேளனம்

**கவி சம்மேளனம்** ( *Kavi sammelan* ) என்பது வட இந்தியாவின் இந்தி பேசும் பகுதிகளிலுள்ள கவிஞர்கள் கூடும் கூட்டமாகும். பங்கேற்பாளர்கள் ஒருவருக்கொருவர் தங்கள் கவிதைகளை வாசித்து, இலக்கியப் பிரச்சினைகள் குறித்த பொதுவான விவாதத்தை நடத்துகிறார்கள். இது கவிஞர்களிடையே தனியே நடைபெறலாம் ஆனாலும் பெரும்பாலும் பார்வையாளர்களுக்கு முன்பாகவே செய்யப்படுகிறது. கவி சம்மேளனம் குறிப்பாக நகைச்சுவை மற்றும் நையாண்டி  ஆகியவற்றிற்கு அர்ப்பணிக்கப்பட்ட *ஹாஸ்ய கவி சம்மேளனம்* என்றும் அறியப்படுகிறது.

## வரலாறு
[thumb| [ரூர்க்கி, இந்தியதொழில்நுட்பக் கழகத்தில் நடைபெற்ற கவி சம்மேளனம்]]
முதல் மாபெரும் கவி சம்மேளனம் 1920 ஆம் ஆண்டு ஏற்பாடு செய்யப்பட்டது. இதில் பல கவிஞர்களும் ஏராளமான பார்வையாளர்களும் இருந்தனர். அதன் பிறகு, கவி சம்மேளனம் இந்திய கலாச்சாரத்தின் ஒரு பெரிய பகுதியாக மாறியது. உருது கவிதைகளின் *முஷைரா* மற்றும் இந்தி கவி சம்மேளனம் ஆகியவை இப்போது அடிக்கடி இணைக்கப்படுகின்றன. மேலும் இந்துசுத்தானி மொழி பேசும் உலகம் முழுவதும் *முஷைரா-கம்-கவி சம்மேளனம்* ஏற்பாடு செய்யப்பட்டுள்ளது. 

இந்தியாவில், இந்தியச் சுதந்திரம் அடைந்த 1947 முதல் 1980-களின் முற்பகுதி வரையிலான காலம் கவி சம்மேளனத்திற்கான ஒரு பொற்காலம். 1980-களின் நடுப்பகுதியிலிருந்து 1990-களின் பிற்பகுதி வரை, இந்திய மக்கள் குறிப்பாக இளைஞர்கள் வேலையின்மை போன்ற பிரச்சினைகளால் பாதிக்கப்பட்டனர். இது தொலைக்காட்சி மற்றும் இணையம் போன்ற புதிய பொழுதுபோக்கு முறைகள் மற்றும் இந்தியத் திரைத்துறை வெளியீடுகளின் எண்ணிக்கையைப் போலவே கவி சம்மேளனத்திலும் பாதிப்பை ஏற்படுத்தியது. கவி சம்மேளனங்கள் இந்தியக் கலாச்சாரத்தில், அளவு மற்றும் தரம் இரண்டிலும் தங்கள் நிலையை இழக்கத் தொடங்கின.

பொருளாதார தாராளமயமாக்கலுக்கு முந்தைய சகாப்தத்தில் (1991), கவி சம்மேளனங்கள் அன்றாட வாழ்க்கையின் பிரபலமான பகுதியாக இருந்தன. அரசுக்கு சொந்தமான தூர்தர்ஷனின் பிற அலைவரிசிகளில் இவை அடிக்கடி ஒளிபரப்பப்பட்டன. 

தாராளமயமாக்கலுக்குப் பின், அதிகரித்து வரும் மேற்கத்தியமயமாக்கல் மற்றும் மின்னணு ஊடகங்களின் பெருக்கம் ஆகியவற்றால், இதுபோன்ற கூட்டங்களின் எண்ணிக்கை குறைந்துள்ளது. கவி சம்மேளனத்தில் காணப்பட்ட ஒரு நல்ல போக்கு என்னவென்றால், அது மற்ற நாடுகளிலும் வேரூன்றியுள்ளது. உலகம் முழுவதும் அதன் அதிர்வுகள் அதிகரித்து வருகிறது. மேலும், இப்போது பல இந்தியத் தொலைக்காட்சி நிறுவனங்கள் *வா! வா! க்யா பாத் ஹை!* போன்ற நிகழ்ச்சிகள், கவி சம்மேளன பார்வையாளர்களின் எண்ணிக்கை மற்றும் விருப்பத்துடன் ஒரு புதிய வாழ்க்கைக்கு கிடைத்துள்ளது.

## இந்திய மற்றும் சர்வதேச அமைப்பாளர்கள்
இந்தி கவி சம்மேளனங்கள் உலகம் முழுவதும் ஏற்பாடு செய்யப்பட்டுள்ளன. அமெரிக்கா,  துபாய்,  மஸ்கட், சிங்கப்பூர்,  ஐக்கிய ராச்சியம் ஆகியவை இந்தியாவுக்குப் பிறகு அதிக எண்ணிக்கையிலான காவி சம்மேளனங்களை நடத்துகின்றன. இந்த நாடுகளில் நடத்தப்படும் பெரும்பாலான கவி சம்மேளனங்களில், பொதுவாக இந்தியாவிலிருந்து கவிஞர்கள் அழைக்கப்படுகின்றனர்.

## சான்றுகள்

பகுப்பு:இலக்கிய அமைப்புகள்
ஊமச்சிகுளம்

**ஊமச்சிகுளம்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 172 மீட்டர் உயரத்தில் அமைந்துள்ள ஊமச்சிகுளம் பகுதியின் புவியியல் ஆள்கூறுகள்,  ஆகும். மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம், கோ. புதூர், கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை ஊமச்சிகுளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

மதுரை மாவட்டம் தல்லாகுளம் பகுதியிலிருந்து திண்டுக்கல் மாவட்டம் நத்தம் பகுதி வரை, 35 கி.மீ. நீளத்தில் ரூ.1,028 கோடி செலவில் நான்கு வழிச் சாலை அமைக்கத் திட்டமிடப்பட்டு, அதன் ஒரு கட்டமாக தல்லாகுளம் முதல் ஊமச்சிகுளம் வரை 7.5 கி.மீ. தூரத்தில் ரூ.612 கோடி செலவில் பாலம் கட்டப்பட்டுள்ளது. மேலும், மதுரையிலிருந்து நத்தம் வழியாக திருச்சிராப்பள்ளி மாவட்டத்தின் துவரங்குறிச்சி பகுதியை இணைக்கும் வண்ணம் பாலங்கள் கட்டப்பட்டு வருகின்றன. இதன் ஒரு பகுதியாக ஊமச்சிகுளம் கண்மாய் கரைகளை அழகுபடுத்தும் பணிகளும் நடைபெற்று வருகின்றன. ஊமச்சிகுளம் பகுதியில் அமைக்கப்பட்டுள்ள பாலம் உயர்மட்டப் பாதை கொண்டது. மேலும் இச்சாலையில் குறுகிய இடைவெளிகளில் அதிகளவில் மையத்திட்டுக்கள் அமைக்கப்பட்டுள்ளதால், விபத்துக்கள் ஏற்பட வாய்ப்புள்ளதாகக் கருதப்படுகிறது. இந்த நான்கு வழிச் சாலை, தமிழகத்திலேயே மிக நீளமான சாலையாக அமைவதுடன், பயண தூரத்தை வெகுவாகக் குறைக்கும் என்று அறியப்படுகிறது.
## மேற்கோள்கள்

## வெளி இணைப்பு
* GeoHack - ஊமச்சிகுளம்

பகுப்பு:மதுரை
ராஜஸ்தான் ஓரியண்டல் ஆராய்ச்சி மையம்

**ராஜஸ்தான் ஓரியண்டல்  ஆராய்ச்சி மையம்** என்பது ராஜஸ்தானியின் கலாச்சாரம் மற்றும் பாரம்பரியத்தை மேம்படுத்துவதற்கும், பழைய ராஜஸ்தானி நாட்டுப்புற கலை படைப்புகள் மற்றும் நாட்டுப்புற இலக்கியங்களை சேகரித்து பராமரிப்பதற்கும் ராஜஸ்தான் அரசால் நிறுவப்பட்ட ஒரு அமைப்பாகும். இந்நிறுவனம் 1954 ஆம் ஆண்டில் புரத்வாச்சாரியார் முனி ஜினவிஜயாஜியின் வழிகாட்டுதலின் கீழ் ஜெய்ப்பூரை தலைமையிடமாகக் கொண்டு நிறுவப்பட்டது, மேலும் இதன் மூலம் ராஜஸ்தான் மற்றும் அருகாமையிலுள்ள பகுதிகளின் பண்டைய இலக்கியங்களை ஆராய்ந்து, சேகரித்து, பாதுகாத்து, திருத்தி சமஸ்கிருதம், பிராகிருதம், அப்ரம்சா மற்றும் இந்தி-ராஜஸ்தானி மொழிகளில் வெளியிடுவதற்காக அமைக்கப்பட்டுள்ளது. 

1956 ஆம் ஆண்டில் ராஜஸ்தான் மாநில அரசாங்கம் ஒரு திட்டவட்டமான நிர்வாக அமைப்பைக் கொடுத்து அதன்  நோக்கங்கள் மற்றும் பொருள்களை மறுசீரமைத்தது, அதன்படி [ஜோத்பூ]ருக்கு இந்நிறுவனத்தின் தலைமையகத்தை மாற்ற அரசு முடிவெடுத்ததைத் தொடர்ந்து, இந்த கலாச்சார ஆராய்ச்சி மையத்திற்கு சொந்தக் கட்டிடம் கட்ட முடிவு செய்யப்பட்டு, 1955 ஆம் ஆண்டு ஏப்ரல் 1 ஆம் தேதி அப்போதைய [இந்தியக் குடியரசுத் தலைவர் டாக்டர் ராஜேந்திர பிரசாத் அவர்களால் ஒரு விழாவில் அழகிய முறையில்அடிக்கல் நாட்டப்பட்டது. கட்டிட பணிகள் நிறைவடைந்து 1958 ஆம் ஆண்டு செப்டம்பர் 14 ஆம் தேதி அப்போதைய ராஜஸ்தான் முதல்வர் ஸ்ரீ மோகன் லால் சுகாடியாவால் திறந்து வைக்கப்பட்டது.  இந்நிறுவனத்தின் தலைமையகம் தற்போது வரையில் ஜோத்பூரில் உள்ளது. 

இந்த நிறுவனம் ராஜஸ்தானின் மினியேச்சர் ஓவியங்களின் பரந்த சேகரிப்புடன் கூடிய ஒரு சிறந்த கலைக்கூடத்தை அமைத்துள்ளது. அங்கே பல அரிய கையெழுத்து படிகள் கொண்ட நூல்கள் மற்றும் சம்புட் பாலக் மற்றும் கண்டிகா போன்ற இதழ்களின் கையெழுத்துப் பிரதிகளும் அடங்கும். இந்த நூலகத்தில் அவை போக பல்வேறு பழைய புத்தகங்கள் மற்றும் இதழ்களின் பரந்த தொகுப்பு உள்ளது.

## சேகரிப்புகள்
இந்நிறுவனத்தின் மொத்த சேகரிப்பில் உள்ள கையெழுத்துப் பிரதிகளின் எண்ணிக்கை கிட்டத்தட்ட 1.24 லட்சம் ஆகும்,  இவைகள் இந்நிறுவனத்தின் தலைமையகம் மற்றும் ஏழு கிளைஅலுவலகங்களில் சேகரித்து வைக்கப்பட்டுள்ளன.பல்வேறு வகையான மொழிகள், வடிவங்கள் மற்றும் சிறிய ஓவியங்களைக் குறிக்கும் பல்வேறு பாடங்களின் கையெழுத்துப் பிரதிகளால் நிறைந்துள்ளது.மேலும் அதிக எண்ணிக்கையிலான உள்ளூர் மொழியில் (ராஜஸ்தானி) கையெழுத்துப் பிரதிகள் அந்த பிராந்தியத்தின் கலாச்சார பாரம்பரியத்தை எடுத்துக்காட்டுகிறது. அத்தோடு வேத்-வைதிக், தர்ம சாஸ்திரம், தத்துவம், வரலாறு மற்றும் நாட்டுப்புறம் போன்ற பல்வேறு தலைப்புகளில் இந்த படைப்புகளை பாதுகாத்து வருகிறது. 

## மேற்கோள்கள்

பகுப்பு:இந்திய ஆவணக் காப்பகங்கள்
பகுப்பு:இராசசுத்தானிலுள்ள அருங்காட்சியகங்கள்
பகுப்பு:ஆய்வு அமைப்புகள்
வங்காளத்தின் நாட்டுப்புறக் கதைகள்

**வங்காளத்தின் நாட்டுப்புறக் கதைகள்** என்பது பாதிரியார்  லால் பிஹாரி டே என்பரால் எழுதப்பட்ட வங்காளத்தின் நாட்டுப்புறக் கதைகள் மற்றும் விசித்திரக் கதைகளின் தொகுப்பாகும். இந்த புத்தகம் 1883 ம் ஆண்டில்  வெளியிடப்பட்டது. வார்விக் கோபிலின் விளக்கப்படங்கள் 1912 ம் ஆண்டு பதிப்பில் சேர்க்கப்பட்டன. இந்தக் கதைகள் அனைத்தும் பல நூற்றாண்டுகளாக தலைமுறையிலிருந்து தலைமுறைக்கு வாய்மொழியாக சொல்லப்பட்டவைகள் ஆகும்..

## கதைகள்

இந்த பட்டியல் 1912ம் ஆண்டு பதிப்பின் உள்ளடக்கங்கள்  (பக்கம் xi) இல் குறிப்பிடப்பட்டுள்ள கதைகளை பட்டியலிடப்பட்டுள்ளது. புத்தகத்தில் இவை ஆங்கில பெரிய எழுத்துகளில் எழுதபட்டுள்ளது. 
# வாழ்க்கையின் ரகசியம்
# பகீர் சந்த்
# ஏழை பிராமணன்
# ராட்சசர்களின் கதை
# ஸ்வீட்-பசந்தாவின் கதை
# சனியின் தீய கண்
# ஏழு தாய்மார்கள் பாலூட்டிய சிறுவன்
# இளவரசர் சோபூரின் கதை
# ஓபியத்தின் தோற்றம்
# அடி ஆனால் கேள்
# இரண்டு திருடர்கள் மற்றும் அவர்களின் மகன்களின் சாகசங்கள்
# பேய் மற்றும் பிராமணன்
# பூரணமாக  இருக்க விரும்பிய நாயகன்
# ஒரு பேய் மனைவி
# ஒரு பிரம்மாதையாவின் கதை
# ஒரு ஹிராமனின் கதை
# மாணிக்கங்களின் தோற்றம்
# பொருத்தம் பார்த்த குள்ளநரி
# நெற்றியில் சந்திரனைக் கொண்ட சிறுவன்
# பொதியிடப்பட்டதை கண்டு பயந்த பேய் 
# எலும்புகளின் புலம்
# வழுக்கை மனைவி

## மேற்கோள்கள்

## வெளிப்புற இணைப்புகள்

* ''Folk-Tales of Bengal'' (1912 illustrated ed.) as Project Gutenberg #38488

பகுப்பு:வங்காள மொழி இலக்கியம்
பகுப்பு:இந்திய இலக்கியம்
பகுப்பு:நாட்டார் இலக்கியம்
பகுப்பு:நாட்டார் கதைப்பாடல்கள்
சிக்கபூவத்தி

**சிக்கபூவத்தி** (*Chikkapoovathi*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது சிக்கபூவத்தி ஊராட்சிக்கு உட்பட்ட ஊராகும்.

## பெயராய்வு
இப்பகுதியில் பூக்கள் மிகுதியாக பயிரடப்படுவதால் இப்பெயர் வந்ததது. கன்னடத்தில் *சிக்க* என்றால் சிறிய என்றும் *தொட்ட* என்றால் பெரிய என்றும் பொருளாகும். பூவத்தி என்ற ஊரை வேறுபடுத்திக் காட்ட *சிக்க* என்ற அடைமொழியோடு சிக்கப்பூவத்தி என்று பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது கிருஷ்ணகிரி-இராயக்கோட்டை சாலையில் அமைந்துள்ளது. இது கிருஷ்ணகிரியிலிருந்து 21 கிலோமீட்டர் தொலைவிலும், சென்னையிலிருந்து 287 கிலோமீட்டடர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்